Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien /* JOIN/2013/02 final - 2013/0079 (NLE) */





BEGRUNDELSE (1) Rådet vedtog den 28. februar 2013 afgørelse 2013/109/FUSP om ændring af afgørelse 2012/739/FUSP om restriktive foranstaltninger over for Syrien[1]. Denne ændrede anvendelsesområdet for undtagelserne fra våbenembargoen og dertil knyttet teknisk bistand. (2) Forbuddene vedrørende teknisk bistand gennemføres på EU-plan ved Rådets forordning (EU) nr. 36/2012. Det er nødvendigt at ajourføre Rådets forordning (EU) nr. 36/2012 i overensstemmelse hermed. (3) Der er behov for yderligere handling fra Unionens side for at iværksætte disse foranstaltninger. 2013/0079 (NLE) Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til fælles forslag fra Unionens højtstående repræsentant for udenrigsanliggender og sikkerhedspolitik og fra Europa-Kommissionen og ud fra følgende betragtninger: (1) Den 18. januar 2012 vedtog Rådet forordning (EU) nr. 36/2012 om restriktive foranstaltninger på baggrund af situationen i Syrien[2] med henblik på at give Rådets afgørelse 2011/782/FUSP af 1. december 2011 om restriktive foranstaltninger over for Syrien virkning[3]. Afgørelse 2012/739/FUSP ophævede og erstattede afgørelse 2011/782/FUSP. (2) Rådets afgørelse 2013/109/FUSP af 28. februar 2013 om ændring af afgørelse 2012/739/FUSP om restriktive foranstaltninger over for Syrien[4] omfatter yderligere undtagelser i forbindelse med ydelse af teknisk bistand. (3) Disse foranstaltninger hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre dem, navnlig for at sikre, at de økonomiske aktører i alle medlemsstater anvender dem på samme måde. (4) Forordning (EU) nr. 36/2012 bør derfor ændres — VEDTAGET DENNE FORORDNING: Artikel 1 Forordning (EF) nr. 36/2012 ændres således: Artikel 3, stk. 2, affattes således: "Uanset stk. 1 finder de forbud, der er omhandlet deri, ikke anvendelse på ydelse af teknisk bistand, finansieringsmidler eller finansiel bistand vedrørende: – teknisk bistand, der udelukkende ydes til at hjælpe FN's overvågningsstyrke for troppeadskillelse (UNDOF) – ikke-dødbringende militært udstyr eller udstyr, der kunne anvendes til intern undertrykkelse, når udstyret er til humanitær brug, beskyttelsesbrug eller til beskyttelse af civile eller til brug for FN's og Unionens institutionsopbygningsprogrammer eller Unionens og FN's krisestyringsoperationer eller til Den Nationale Koalition for de Syriske Revolutions- og Oppositionsstyrker med henblik på beskyttelse af civile – ikke-kampmæssige køretøjer, der er fremstillet eller udstyret med materialer til ballistisk beskyttelse, og som udelukkende er bestemt til beskyttelsesbrug for Unionen og dens medlemsstaters personale i Syrien eller til Den Nationale Koalition for de Syriske Revolutions- og Oppositionsstyrker med henblik på beskyttelse af civile – teknisk bistand, udøvelse af mæglervirksomhed og andre tjenester til Den Nationale Koalition for de Syriske Revolutions- og Oppositionsstyrker med henblik på beskyttelse af civile når ydelsen deraf forinden er blevet godkendt af den kompetente myndighed i en medlemsstat, der er angivet på webstederne i bilag III." Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 28 af 1.3.2013, s. 8. [2] EUT L 16 af 19.1.2012, s. 1 [3] EUT L 319 af 2.12.2011, s. 56. [4] EUT L 58 af 1.3.2013, s. 8.